**УСЛОВИЯ ЗА УЧАСТИЕ И УКАЗАНИЯ КЪМ УЧАСТНИЦИТЕ ЗА ПОДГОТОВКА**

**НА ОФЕРТАТА**

ЗА ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С

ПРЕДМЕТ:

**„Опазване на подвижен жп състав, превозвани товари и на имущество, собственост на „БДЖ-Товарни превози" ЕООД, чрез денонощна въоръжена физическа охрана, подпомагана с допълнителни технически системи за сигурност за период от пет години”**

СЪДЪРЖАНИЕ

СЪДЪРЖАНИЕ 1

РАЗДЕЛ I. ОПИСАНИЕ НА ОБЩЕСТВЕНАТА ПОРЪЧКА 2

РАЗДЕЛ II. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА 3

РАЗДЕЛ III. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА 4

Раздел IV. КРИТЕРИИ ЗА ПОДБОР НА УЧАСТНИЦИТЕ. МИНИМАЛНИ ИЗИСКВАНИЯ

И ДОКУМЕНТИ ЗА ДОКАЗВАНЕ............................................................................................................................. 10

РАЗДЕЛ V. КРИТЕРИИ ЗА ВЪЗЛАГАНЕ НА ПОРЪЧКАТА 14

РАЗДЕЛ VI. ИЗИСКВАНИЯ КЪМ ДОКУМЕНТИТЕ ЗА УЧАСТИЕ В

ПРОЦЕДУРАТА 15

РАЗДЕЛ VII. РАЗГЛЕЖДАНЕ, OI ЦЕНКА И КЛАСИРАНЕ НА ОФЕРТИТЕ 20

РАЗДЕЛ VIII. ГАРАНЦИЯ ЗА ИЗПЪЛНЕНИЕ. ДОГОВОР ЗА ОБЩЕСТВЕНА ПОРЪЧКА...22
РАЗДЕЛ IX. ДРУГИ УКАЗАНИЯ 25

РАЗДЕЛ I. ОПИСАНИЕ НА ОБЩЕСТВЕНАТА ПОРЪЧКА

Процедурата за възлагане на обществената поръчка се открива на основание чл.132 във връзка с чл.18, ал.1, т.1 и ал.2 във връзка с чл.20, ал.1, т.3, б.в) от Закона за обществените поръчки (ЗОП).

1. ОБЕКТ НА ОБЩЕСТВЕНАТА ПОРЪЧКА

Обект на настоящата обществена поръчка е „УСЛУГА" по смисъла на чл.3, ал.1, т.3 от ЗОП.

1. ОПИСАНИЕ НА ПРЕДМЕТА НА ПОРЪЧКАТА

Предмет на настоящата обществена поръчка е: **„Опазване на подвижен жп състав, превозвани товари и на имущество, собственост на „БДЖ-Товарни превози" ЕООД, чрез денонощна въоръжена физическа охрана, подпомагана с допълнителни технически системи за сигурност за период от пет години”** чрез осигуряване на денонощна въоръжена физическа охрана с огнестрелно оръжие (съгласно изискванията на Закона за оръжията,боеприпасите, взривните вещества и пиротехническите изделия), включващо предотвратяване на проникване, кражби, грабежи, повреди, осигуряване срещу външни и вътрешни посегателства, защита на целостта и неприкосновеността на сградите, имуществото, подвижния състав и превозваните товари. Охраната ще се осъществява денонощно и включва комплекс от физически и организационни мерки, в съответствие с „Технически изисквания за изпълнение на поръчката” – Приложение № 2 към документацията за участие

3. ОБХВАТ НА ОБЩЕСТВЕНАТА ПОРЪЧКА

Обществената поръчка обхваща денонощна въоръжена физическа охрана на 42 обекта, разпределени съгласно „Спецификация на обектите” – Приложение № 1.

1. ОБЕМ НА ПОРЪЧКАТА

В обема на поръчката се включва опазване на подвижния жп състав, превозваните товари и на имущество, собственост на „БДЖ-Товарни превози" ЕООД, чрез денонощна въоръжена физическа охрана, подпомагана с допълнителни технически системи за сигурност за период от пет години.

1. ВЪЗЛОЖИТЕЛ

Възложител на настоящата обществена поръчка e инж. Любомир Илиев - Управител на „БДЖ-Товарни превози" ЕООД, който е възложител по смисъла на чл.5, ал.4, т.2 от Закона за обществени поръчки /ЗОП/. Възложителят взема решение за откриване на процедура за възлагане на обществена поръчка, с което одобрява обявлението и документацията за обществената поръчка.

6. СРОК И МЯСТО ЗА ИЗПЪЛНЕНИЕ НА ОБЩЕСТВЕНАТА ПОРЪЧКА

6.1. Срокът за изпълнение на договора е 5 /пет/ години.

**6.2.** Място на изпълнение: Република България.

7. СРОК НА ВАЛИДНОСТ НА ОФЕРТИТЕ

7.1. Срокът на валидност на офертите трябва да бъде 6 (шест) месеца, считано от крайния срок за получаване на оферти. Възложителят може да поиска от участниците да удължат срока на валидност на офертите си до сключване на договор.

**7.2.** Участник, който откаже да удължи срока на валидност на офертата си след отправяне на покана от страна на Възложителя в определения в поканата срок, ще бъде отстранен от участие в процедурата за възлагане.

8. ПРОГНОЗНА СТОЙНОСТ НА ПОРЪЧКАТА.

8.1. Прогнозната стойност на настоящата обществена поръчка е в размер на 14 955 639,55
/четиринадесет милиона деветстотин петдесет и пет хиляди шестотин тридесет и девет лева и петдесет и пет стотинки/ без ДДС.

1. Всички разплащания по договора за обществената поръчка ще се извършват в съответствие и по реда, посочен в проекта на договора със собствени средства на Възложителя.

9. ВЪЗМОЖНОСТ ЗА ПРЕДСТАВЯНЕ НА ВАРИАНТИ В ОФЕРТИТЕ

Няма възможност за представяне на варианти в офертите.

10. РАЗХОДИ ЗА ПОДГОТОВКА НА ОФЕРТИТЕ И УЧАСТИЕ В ПРОЦЕДУРАТА

Разходите за изготвяне на офертите и за участие в процедурата са за сметка на участниците. Възложителят не участва в тези разходи, независимо от начина на провеждане или изхода на процедурата.

11. УСЛОВИЯ ЗА ПОЛУЧАВАНЕ НА ДОКУМЕНТАЦИЯТА ЗА ОБЩЕСТВЕНАТА ПОРЪЧКА

Възложителят публикува документацията за обществената поръчка на своя профил на купувача на интернет адрес: http://bdzcargo.bdz.bg/bg/proceduri-po-zop/s-reshenie-9-ot-03092018g-na-upravitelia-na-bdj-tovarni-prevozieood-se-otkri-otkrita-procedura.html, откъдето документацията е достъпна безплатно и неограничено в електронен вид.

РАЗДЕЛ II. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА

1. Изисквания към изпълнението на поръчката

**Участниците в процедурата задължително извършват оглед на обектите на Възложителя, след издадено разрешение за извършване на оглед.** Разрешение за достъп до обектите ще се получава от отдел „Превенция на посегателствата и анализ на риска” към „БДЖ – Товарни превози” ЕООД, на адрес: София, ул.„Иван Вазов” № 3, след подадено заявление, с приложен към него поименен списък на упълномощените лица, които ще извършват оглед на обектите. Списъкът следва да съдържа: трите имена, дружество. Заявлението за огледи и издаването на разрешения е до последния работен ден, предшестващ деня за начало на огледите. Огледите се извършват съгласно график за огледи – Приложение № 8.

По време на огледа на обектите, помощ и съдействие ще се оказва от преките отговорници за съответните обекти и от длъжностни лица, определени от ръководител отдел „Превенция на посегателствата и анализ на риска”. Огледът е задължителен и извършването му се удостоверява със съставяне на **Протокол** за извършен оглед /обследване/, подписан от представителя/ите на участника и представителя на Възложителя.

В огледния протокол, съставен по образец /Образец №4 към документацията/ се отразяват собственоръчно от представителя на участника индивидуалните характеристики на обекта - географските особености, заобикалящата инфраструктура, находящото се имущество и други рискови фактори, които определят нивото на сигурност. Огледът на всеки един от обектите ще се извършва в определен от Възложителя ден и час, съгласно Приложение № 8. **Възложителят ще предостави всяка поискана от участника информация, която му е необходима, с цел категоризиране на нивото на сигурност на съответния обект.**

1. Участникът в обществената поръчка трябва да разполага с необходимия охранителен състав за обезпечаване на охраната на обектите на Възложителя, като за изпълнението на услугите трябва да предвиди: охранителен състав - 288 /двеста осемдесет и осем/ човека, разпределени, съгласно "Спецификация на обектите" - Приложение № 1, където е посочено пълното описание на обектите.

3. За изпълнение на поръчката участникът, избран за изпълнител, трябва:

1. Да спазва Технически изисквания за изпълнение на поръчката – Приложение № 2 от документацията за участие.
2. Да спазва всички нормативни изисквания, свързани с данъци и осигуровки, закрила на заетостта и условията на труд, които са в сила в Република България, и които са приложими към предоставяните услуги.

Информация за изискванията, свързани с данъци и осигуровки, може да бъде получена от НАП.

Информация относно условията за закрила на заетостта и условията на труд може да бъде получена от ИА „Главна инспекция по труда".

3.3. Да поддържа валидна застраховка „Гражданска отговорност" за нанесени имуществени и неимуществени вреди при осъществяване на охрана с огнестрелно оръжие, съгл. Чл.94, ал.2 от Закона за оръжията, боеприпасите, взривните вещества и пиротехнически изделия.

3.4. Участникът трябва да притежава валидно разрешение за съхранение, съгласно Закона за оръжията, боеприпасите, взривните вещества и пиротехническите изделия /ЗОБВВПИ/, като минималното количество е не по-малко от 66 /шестдесет и шест/ броя огнестрелно оръжие негова собственост.

3.5. Участникът трябва да притежава валиден сертификат по стандарт EN ISO/IEC 27001 „Информационни технологии. Методи за сигурност. Системи за управление на сигурността на информацията. Изисквания“ или еквивалент.

РАЗДЕЛ III. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА

1. УСЛОВИЯ ЗА УЧАСТИЕ В ПРОЦЕДУРАТА

1.1. В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява услугата, съгласно законодателството на държавата, в която е установено. Участник не може да бъде отстранен от процедурата за възлагане на обществена поръчка на основание на неговия статут или правната му форма, когато той или участниците в обединението имат право да предоставят съответната услуга в държавата членка, в която са установени.

1. Подаването на оферта задължава участниците да приемат напълно всички изисквания и условия, посочени в тази документация, при спазване на ЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника ще доведе до отстраняването му.
2. Свързани лица по смисъла на §2, т.45 от доп. разпоредби на ЗОП, във вр. с § 1, т.13 и т.14 от ДР на Закона за публично предлагане на ценни книжа не могат да бъдат самостоятелни участници в една и съща процедура.

"Свързани лица" са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до
четвърта степен включително и роднините по сватовство до четвърта степен
включително.

„Контрол " е налице, когато едно лице:

а) притежава, включително чрез дъщерно дружество или по силата на
споразумение с друго лице, над 50 на сто от броя на гласовете в общото събрание на едно
дружество или друго юридическо лице; или

б) може да определя пряко или непряко повече от половината от членовете на
управителния или контролния орган на едно юридическо лице; или

в) може по друг начин да упражнява решаващо влияние върху вземането на решения
във връзка с дейността на юридическо лице.

1.4. До изтичането на срока за подаване на оферти всеки участник в процедурата може да промени, допълни или да оттегли офертата си.

2. ОБЕДИНЕНИЕ:

2.1. Възложителят не поставя каквито и да е изисквания относно правната форма, под която
обединението ще участва в процедурата за възлагане на поръчката.

2.2. В случай, че Участникът участва като обединение, което не е регистрирано като
самостоятелно юридическо лице съответствието с критериите за подбор се доказва от
обединението участник, а не от всяко от лицата, включени в него, с изключение на съответна
регистрация, представяне на сертификат или друго условие, необходимо за изпълнение на
поръчката, съгласно изискванията на нормативен или административен акт и съобразно
разпределението на участието на лицата при изпълнение на дейностите, предвидено в
договора за създаване на обединението.

2.3. Когато участник в процедурата е обединение, което не е юридическо лице, към
офертата се представя копие на документ, от който да е видно правното
основание за създаване на обединението. В документа за създаване на обединение следва по
безусловен начин да се удостовери, че участниците в обединението поемат солидарна
отговорност за участието в обществената поръчка и за периода на изпълнение на договора.
Като минимално съдържание договорът задължително трябва да съдържа следната
информация във връзка с конкретната обществена поръчка:

1. Правата и задълженията на участниците в обединението;
2. Разпределението на отговорността между членовете на обединението;
3. Дейностите, които ще изпълнява всеки член на обединението.
4. Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.
5. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.
6. Когато определеният изпълнител е неперсонифицирано обединение на физически и/или юридически лица и възложителят не е предвидил в обявлението изискване за създаване на юридическо лице, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено (чл.70 от Правилника за прилагане на ЗОП).

2.7. Лице, което участва в обединение, не може да подава самостоятелна оферта. В
процедурата за възлагане на обществената поръчка едно физическо или юридическо лице
може да участва само в едно обединение.

2.8. Не се допуска промяна в състава на обединението след изтичане на срока за подаване на
офертите за участие в процедурата за възлагане на настоящата обществена поръчка, като
всяка извършена такава е основание за отстраняване на участника.

3. ЛИЧНО СЪСТОЯНИЕ НА УЧАСТНИЦИТЕ

3.1. Възложителят отстранява от участие в процедурата за възлагане на обществена поръчка участник за когото са налице основанията по чл.54, ал.1, т.т.1-7 и чл.55, ал.1, т.1 от ЗОП, възникнали преди или по време на процедурата - Информацията относно личното състояние се посочва в Част III: Основания за изключване от електронния Единен европейски документ за обществени поръчки (еЕЕДОП).

3.1.1. Обстоятелствата по чл.54, ал.1, т.т.1 - 7 от ЗОП, са както следва: За участник когато:

а) е осъден с влязла в сила присъда, освен ако е реабилитиран, за престъпление по чл. 108а, чл.159а - 159г, чл. 172, чл.192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352-353е от Наказателния кодекс (НК) - чл.54, ал.1, т.1 от ЗОП;

б) е осъден с влязла в сила присъда, освен ако е реабилитиран, за престъпление, аналогично
на тези по т.1, в друга държава членка или трета страна - чл.54, ал.1, т.2 от ЗОП;

в) има задължения за данъци и задължителни осигурителни вноски по смисъла на чл. 162,
ал.2, т.1 от Данъчно-осигурителния процесуален кодекс и лихвите по тях, към държавата или
към общината по седалището на възложителя и на кандидата или участника, или аналогични
задължения, установени с акт на компетентен орган, съгласно законодателството на
държавата, в която кандидатът или участникът е установен, освен ако е допуснато
разсрочване, отсрочване или обезпечение на задълженията или задължението е по акт, който
не е влязъл в сила - чл.54, ал.1, т.3 от ЗОП;

г) e налице неравнопоставеност в случаите по чл.44, ал.5 от ЗОП1 - чл.54, ал.1, т.4 от ЗОП;

д) е установено, че (чл.54, ал.1, т.5 от ЗОП):

* е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
* не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

е) е установено с влязло в сила наказателно постановление или съдебно решение, нарушение
на чл. 61, ал. 1,чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл.
245 и чл. 301 - 305 от Кодекса на труда или чл. 13, ал. 1 от Закона за трудовата миграция и
трудовата мобилност или аналогични задължения, установени с акт на компетентен орган,
съгласно законодателството на държавата, в която кандидатът или участникът е установен -
чл.54, ал.1, т.6 от ЗОП;

ж) е налице конфликт на интереси по смисъла на §2, т.21 от ДР на ЗОП, който не може да
бъде отстранен - чл.54, ал.1, т.7 от ЗОП.

3.1.2. Основанията по т. 3.1.1 б. „а", „б" и „ж" се отнасят за лицата, които представляват участника, за лицата, които са членове на управителни и надзорни органи на участника, и за други лица, които имат правомощия да упражняват контрол при вземането на решения от тези органи.

Забележки:

1) Лицата, които представляват участника и лицата, които са членове на управителни и надзорни органи на участника са, както следва;

а) при събирателно дружество - лицата по чл. 84, ал. 1 и чл. 89, ал. 1 от Търговския
закон;

б) при командитно дружество - неограничено отговорните съдружници по чл. 105 от
Търговския закон;

в) при дружество с ограничена отговорност - лицата по чл. 141, ал. 1 и 2 от
Търговския закон, а при еднолично дружество с ограничена отговорност - лицата
по чл. 147, ал. 1 от Търговския закон;

г) при акционерно дружество - лицата по чл. 241, ал. 1, чл. 242, ал. 1 и чл. 244, ал. 1
от Търговския закон;

д) при командитно дружество с акции - лицата по чл. 256 във връзка с чл. 244, ал. 1

Чл. 44, ал. 5 ЗОП гласи: „(5) В случай че с извършването на действия по ал. 3 и/или 4 не може да се осигури спазване на принципа за равнопоставеност, кандидатът или участникът, участвал в пазарните консултации и/или в подготовката за възлагане на поръчката, се отстранява от процедурата, ако не може да докаже, че участието му не води до нарушаване на този принцип." от Търговския закон;

е) при едноличен търговец - физическото лице - търговец;

ж) при клон на чуждестранно лице - лицето, което управлява и представлява клона
или има аналогични права съгласно законодателството на държавата, в която
клонът е регистриран;

з) в случаите по б. "а" - "ж" - и прокуристите, когато има такива;

и) в останалите случаи, включително за чуждестранните лица - лицата, които
представляват, управляват и контролират участника съгласно законодателството
на държавата, в която са установени.

2) Други лица, които имат правомощия да упражняват контрол при вземането на решения от управителните и надзорните органи на участника, са лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

1. Отстранява се и участник в процедурата - обединение от физически и/или юридически лица, когато за член на обединението е налице някое от посочените по т. 3.1.1 по-горе основания за отстраняване.
2. Основанията за отстраняване по т. 3.1.1, б. "а" и б. "б" по-горе се прилагат до изтичане на пет години от влизането в сила на присъдата, освен ако в нея е посочен друг срок, а тези по т. 3.1.1, б. "д", обстоятелство първо и т. 3.1.1, б. "е" - три години от датата на настъпване на обстоятелствата, освен ако в акта, с който е установено обстоятелството, е посочен друг срок.
3. Обстоятелството по чл.55, ал.1, т.1 от ЗОП се отнася за участник който е:

Обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл.740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

Забележка: Основанията по чл.54, ал.1, т.1, т.2 и т.7 от ЗОП се отнасят за лицата по чл.40 от Правилника за прилагане на Закона за обществени поръчки /ППЗОП/, като същите се посочват в Част II, Буква Б от еЕЕДОП.

Когато изискванията по чл. 54, ал.1, т.1, т.2 и т.7 от ЗОП се отнасят за повече от едно лице, всички лица подписват един и същ еЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл.54, ал.1, т.1, 2 и 7 от ЗОП се попълва в отделен еЕЕДОП за всяко лице или за някои от лицата. В последната хипотеза - при подаване на повече от един еЕЕДОП, обстоятелствата, свързани с критериите за подбор, се съдържат само в еЕЕДОП, подписан от лице, което може самостоятелно да представлява съответния стопански субект.

3.2. Други основания за отстраняване

Възложителят ще отстрани от участие в процедурата:

1. Участник, за когото важат забраните по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), освен ако не са приложими изключенията по чл.4 от същия закон. - Участникът следва да декларира в Част III, Раздел Г: „Специфични национални основания за изключване“ от еЕЕДОП липсата на основания по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици. Ако за участника са приложими изключенията по чл.4 от ЗИФОДРЮПДРКТЛТДС, се посочва конкретното изключение.
2. Липсата на обстоятелства, свързани с националните основания за отстраняване се декларира в Част III, Раздел Г: „Специфични национални основания за изключване“ на еЕЕДОП в полето „Прилагат ли се специфичните национални основания за изключване”. Отговор „не” се отнася за всички обстоятелства. При отговор „да” лицето трябва да посочи конкретното обстоятелство, както и евентуално предприетите мерки за надеждност.

 Забележка: Националните основания за отстраняване са:

- осъждания за престъпления по чл.194-208, чл.213а-217, чл.219-252, чл.254а-255а и чл.256-260 от НК (чл.54, ал.1, т.1 от ЗОП);

- нарушения по чл.61, ал.1, чл.62, ал.1 или ал.3, чл.63, ал.1 или ал.2, чл.228, ал.3 от Кодекса на труда (чл.54, ал.1, т.6 от ЗОП);

- нарушения по чл.13, ал.1 от Закона за трудовата миграция и трудовата мобилност, в сила от 23.05.2018г. (чл.54, ал.1, т.6 от ЗОП);

- наличие на свързаност, по смисъла на §2, т.45 от ДР на ЗОП във връзка с §1, т.13 и т.14 от ДР на Закона за публично предлагане на ценни книжа между кандидати/участници в конкретна процедура (чл.107, т.4 от ЗОП);

- наличие на обстоятелство по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС);

- обстоятелства по чл.69 от Закона за противодействие на корупцията и за отнемане на незаконно придобито имущество (ЗПКОНПИ);

1. Участник, който не е извършил оглед на обектите, описани в Спецификация на обектите – Приложение № 1.
2. Участник, който не отговаря на поставените критерии за подбор или не изпълни друго условие, посочено в обявлението за обществена поръчка, или в документацията;
3. Участник, който е представил оферта, която не отговаря на:

а) Предварително обявените условия на поръчката;

б) Правила и изисквания, свързани със социалното и трудовото
право, приложими колективни споразумения и/или разпоредби на международното
екологично, социално и трудово право;

1. Участник, който не е представил в срок обосновката по чл.72, ал.1 от ЗОП или чиято оферта не е приета съгласно чл.72, ал.3-5 от ЗОП;
2. Участници, които са свързани лица;
3. Участник, който след покана от Възложителя и в определения в нея срок не удължи срока на валидност на офертата си.

3.3. Мерки за доказване на надеждност от участниците, доказване липса на основание
за отстраняване (чл. 56, ал. 1 от ЗОП).

1. При наличие на основание за отстраняване от процедурата по т.3.1.1 и т.3.1.5 от настоящия раздел, съответният участник има право да представи доказателства, че е предприел мерки, които гарантират неговата надеждност, като може да докаже съответно, че е:

а) погасил задълженията по т.3.1.1, б. "в", включително начислените лихви и/или
глоби или че те са разсрочени, отсрочени или обезпечени;

б) платил или е в процес на изплащане на дължимо обезщетение за всички вреди,
настъпили в резултат от извършеното от него престъпление или нарушение;

в) изяснил изчерпателно фактите и обстоятелствата, като активно е съдействал на
компетентните органи, и е изпълнил конкретни предписания, технически, организационни и
кадрови мерки, чрез които да се предотвратят нови престъпления или нарушения;

 г)платил изцяло дължимото вземане по чл.128, чл.228, ал.3 или чл.245 от Кодекса на труда.

1. Като доказателства за надеждността на участника се представят следните документи:

• по отношение на обстоятелството по т.3.3.1. б. "а" и "б" (чл.56, ал.1, т.1 и 2 от ЗОП) - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

• по отношение на обстоятелството по т.3.3.1. б. "в" и б. „г" (чл.56, ал.1, т.3 и т.4 от ЗОП) - документ от съответния компетентен орган за потвърждение на описаните обстоятелства;

1. Няма право да се ползва от възможността по т.3.3.1 участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, за срока, определен с присъдата/акта.
2. Възложителят ще прецени предприетите от участника мерки, като вземе предвид тежестта и конкретните обстоятелства, свързани с престъплението/нарушението. Когато приеме, че предприетите от участника мерки са достатъчни, за да се гарантира неговата надеждност, възложителят няма да го отстрани от процедурата.
3. В решението за класиране, съответно за прекратяване на процедурата, възложителят ще изложи мотиви за приемане или отхвърляне на предприетите от участника мерки за доказване на надеждност и представените за това доказателства, ако е приложимо.
4. Когато преди подаване на офертата участник е предприел мерки за доказване на надеждност по т.3.3.1 (чл.56 от ЗОП), тези мерки се описват в еЕЕДОП в полето, свързано със съответното обстоятелство и се прилагат доказателства за описаните мерки.

Раздел IV. КРИТЕРИИ ЗА ПОДБОР НА УЧАСТНИЦИТЕ. МИНИМАЛНИ ИЗИСКВАНИЯ И ДОКУМЕНТИ ЗА ДОКАЗВАНЕ

С посочените по-долу критерии за подбор възложителят е определил минималните изисквания за допустимост по отношение на участниците в процедурата с цел установяване на възможността им за изпълнение на поръчката.

При участие на обединения, които не са юридически лица, съответствието с критериите за подбор се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

1. ИЗИСКВАНИЯ ОТНОСНО ГОДНОСТТА (ПРАВОСПОСОБНОСТТА) ЗА УПРАЖНЯВАНЕ НА ПРОФЕСИОНАЛНА ДЕЙНОСТ:

1.1. Участникът в процедурата трябва притежава валиден лиценз за извършване на охрана на имущество на физически и юридически лица съгласно Закона за частната охранителна дейност (ЗЧОД) или валидно удостоверение съгласно ЗЧОД (за чуждестранните участници), или еквивалент, разрешаващо на участника да извършва охранителна дейност с териториален обхват, включващ местонахождението на обектите по настоящата поръчка.

*Доказване: Обстоятелството се удостоверява в Част ІV: „Критерии за подбор“, Раздел А: „Годност“, „Вписване в съответен професионален регистър“ на еЕЕДОП.*

В случай, че участникът бъде избран за изпълнител следва да представи на основание чл.67, ал.6 от ЗОП заверено от него копие на горепосочения документ.

 1.2. Участникът да притежава валидно разрешение или еквивалент за съхранение, съгласно Закона за оръжията, боеприпасите, взривните вещества и пиротехническите изделия /ЗОБВВПИ/, като минималното количество е не по-малко от 66 /шестдесет и шест/ броя огнестрелно оръжие негова собственост.

*Доказване: Обстоятелството се удостоверява в Част ІV: „Критерии за подбор“, Раздел А: „Годност“, „За поръчки за услуги: необходимо е специално разрешение“ на еЕЕДОП.*

В случай, че участникът бъде избран за изпълнител следва да представи на основание чл.67, ал.6 от ЗОП заверено от него копие на горепосочения документ.

2. ИЗИСКВАНИЯ КЪМ ИКОНОМИЧЕСКОТО И ФИНАНСОВО СЪСТОЯНИЕ НА УЧАСТНИЦИТЕ:

Участникът следва да има общ оборот за последната финансово приключила година в размер равен или по-голям от 2 000 000 лв., реализиран от охранителна дейност.

*Доказване: Обстоятелството се удостоверява в Част ІV „Критерии за подбор“, Раздел Б „Икономическо и финансово състояние“, в „Конкретен годишен оборот“ на еЕЕДОП.*

В случай, че участникът бъде избран за изпълнител следва да представи на основание чл.67, ал.6 от ЗОП преди сключване на договора следните заверени от него копия на документи:

 2.1. годишния финансов отчет или някоя от съставните му части за последния приключил годишен период, когато публикуването им се изисква от законодателството на държавата, в която участникът е установен или

 2.2. справка за оборота, реализиран от охранителна дейност.

3. ИЗИСКВАНИЯ КЪМ ТЕХНИЧЕСКИТЕ И ПРОФЕСИОНАЛНИ СПОСОБНОСТИ НА УЧАСТНИЦИТЕ:

3.1 Участникът да притежава валиден сертификат за въведена система за управление на качеството, съгласно стандарт EN ISO 9001 с обхват на сертификация, отговарящ на предмета на поръчката или еквивалентен документ.

*Забележка*: Сертификатът трябва да е издаден от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал.2 от Закона за националната акредитация на органи за оценяване на съответствието. Възложителят приема еквивалентен сертификат, издаден от органи, установени в други държави членки както и други доказателства за еквивалентни мерки за осигуряване на качеството.

Когато участникът не е имал достъп до такъв сертификат или е нямал възможност да го получи в съответните срокове по независещи от него причини, той може да представи други доказателства за еквивалентни мерки за осигуряване на система за управление на качеството. В тези случаи участникът трябва да е в състояние да докаже, че предлаганите мерки са еквивалентни на изискваните.

Участникът, определен за изпълнител, трябва да има валиден сертификат през целия срок на изпълнение на договора, а когато е приложимо да прилага еквивалентните мерки.

*Доказване: Обстоятелството се удостоверява в Част IV: „Критерии за подбор“, Раздел Г: „Схеми за осигуряване на качеството и стандарти за екологично управление“ на еЕЕДОП.*

В случай, че участникът бъде избран за изпълнител следва да представи на основание чл.67, ал.6 от ЗОП заверено от него копие на горепосочения документ.

3.2. Участникът да има изпълнени услуги, които са идентични или сходни на предмета на настоящата обществена поръчка. Участникът трябва да е изпълнил най-малко три договора/услуги.

Забележка:

Под „сходна с предмета на обществената поръчка” се разбира изпълнена услуга за физическа охрана. .

Посочените услуги в списъка следва да са приключили през последните 3 /три/ години, считано от датата на подаване на офертата, независимо от датата на началото на извършване на услугите.

*Доказване: Обстоятелството се удостоверява в Част IV: „Критерии за подбор“, Раздел В: „Технически и професионални способности“ на еЕЕДОП, чрез попълване на списък на услугите с посочване на сумите, датите и получателите, изпълнени за последните три години, считано от датата на подаване на офертата.*

В случай, че участникът бъде избран за изпълнител следва да представи на основание чл.67, ал.6 от ЗОП заверени от него копия на доказателствата за изпълнението на най-малко три договора/услуги, посочени в еЕЕДОП.

4. ИЗПОЛЗВАНЕ НА КАПАЦИТЕТА НА ТРЕТИ ЛИЦА

1. Участниците могат да се позоват на капацитета на трети лица, независимо от правната връзка между тях, по отношение на критериите, свързани с техническите способности и професионалната компетентност.

**4.2.** По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на Възложителя, ще участват в изпълнението на частта от поръчката, за която е необходим този капацитет.

**4.3.** Когато участникът се позовава на капацитета на трети лица, посочва това в Част II, Раздел В от еЕЕДОП и приложимите полета от Част IV от еЕЕДОП. Участникът трябва да може да докаже, че ще разполага с техните ресурси, като представи документи за поетите от третите лица задължения.

**4.4.** Третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване от процедурата. Задължително се представя отделен еЕЕДОП от всяко трето лице.

**4.5.** Възложителят може да изиска от участника да замени посоченото от него трето лице, ако то не отговаря на някое от условията по т. 4.4.

**4.6.** Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 4.2 - 4.4.

**4.7.** Когато участник в процедурата е клон на чуждестранно лице, той може, за доказване на съответствие с изискванията за технически и професионални способности, да се позове на ресурсите на търговеца, в случай, че представи доказателства, че при изпълнение на поръчката ще има на разположение тези ресурси.

5. ПОДИЗПЪЛНИТЕЛИ

1. Участниците посочват в еЕЕДОП подизпълнителите и дела от поръчката, който ще им възложат, ако възнамеряват да използват такива. Съответната информация се попълва в Част

IV, Раздел В: „Технически и професионални способности“ на еЕЕДОП. В този случай те трябва да представят доказателство за поетите от подизпълнителите задължения.

1. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
2. Когато се предвижда участие на подизпълнители, отделен Единен европейски документ за обществени поръчки /ЕЕДОП/ задължително се представя от всеки от тях.
3. Възложителят изисква замяна на подизпълнител, който не отговаря на условията по т. 5.2.
4. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

5.6. Разплащанията по т.5.5 се осъществяват въз основа на искане, отправено от
подизпълнителя до Възложителя чрез изпълнителя, който е длъжен да го предостави на
възложителя в 15-дневен срок от получаването му.

1. Към искането по т.5.6 изпълнителят предоставя становище, от което да е видно дали оспорва плащанията или част от тях като недължими.
2. Възложителят има право да откаже плащане по т.5.5, когато искането за плащане е оспорено, до момента на отстраняване на причината за отказа.
3. Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.
4. Лице, което е дало съгласие и фигурира като подизпълнител в офертата на друг участник, не може да подава самостоятелна оферта.
5. Независимо от възможността за използване на подизпълнители, отговорността за изпълнение на договора за обществена поръчка е на изпълнителя.
6. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.
7. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:
* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.
1. При замяна или включване на подизпълнител, изпълнителят представя на възложителя всички документи, които доказват изпълнението на условията по т. 5.13, заедно с копие на договора за подизпълнение или на допълнително споразумение в тридневен срок от тяхното сключване (чл.75, ал.2 отППЗОП).

6. ДЕКЛАРИРАНЕ НА ЛИЧНО СЪСТОЯНИЕ И СЪОТВЕТСТВИЕ С КРИТЕРИИТЕ ЗА ПОДБОР

1. Участникът декларира липсата на основанията за отстраняване и съответствие с критериите за подбор чрез представяне на еЕЕДОП. В него се предоставя съответната информация, изисквана от възложителя, и се посочват националните бази данни или публични регистри, в които се съдържа информация за декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация.
2. При подаване на офертата участниците са длъжни да представят информация относно правно-организационната форма, под която осъществяват дейността си, както и списък на всички задължени лица по смисъла на чл.54, ал.2 от ЗОП, независимо от наименованието на органите, в които участват, или длъжностите, които заемат.
3. Когато участник е посочил, че ще използва капацитета на трети лица за доказване на съответствието с критериите за подбор или че ще използва подизпълнители трябва да представи отделен еЕЕДОП, попълнен от всяко от тези лица.
4. Участникът може да използва еЕЕДОП, който вече е бил използван при предходна процедура за обществена поръчка, при условие, че потвърди, че съдържащата се в него информация все още е актуална.

6.5. Възложителят може да изиска по всяко време от участниците доказателства във връзка със заявените от тях в еЕЕДОП обстоятелства. Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл.54 от Закона за противодействие на корупцията и за отнемане на незаконно придобитото имущество.

7. ДОПЪЛНИТЕЛНИ УКАЗАНИЯ ПРИ ПОПЪЛВАНЕ НА еЕЕДОП

1. В част II, Раздел А от еЕЕДОП, участниците посочват единен идентификационен код по чл.23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. Когато участник в обществена поръчка е обединение, което не е юридическо лице, в част II, Раздел А от еЕЕДОП се посочва правната форма на участника (обединение/консорциум/друга), като в този случай се подава отделен еЕЕДОП за всеки един участник в обединението. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай че обединението не е регистрирано, участникът следва да извърши регистрацията по БУЛСТАТ след уведомяването му за извършеното класиране и преди подписване на договора за възлагане на настоящата обществена поръчка.
2. В част II, Раздел Б от еЕЕДОП се посочват името/ната и адреса/ите на лицето/ата, упълномощено/и да представляват участника за целите на процедурата за възлагане на обществена поръчка, както и всички лица, които представляват участника, членовете на неговите управителни и надзорни органи, както и други лица, които имат правомощия да упражняват контрол при вземането на решения от тези органи.

ВАЖНО:

8. ЕЕДОП се предоставя задължително в електронен вид по образец, утвърден с акт на
Европейската комисия.

8.1. За настоящата процедура възложителят е създал образец на еЕЕДОП в системата за
еЕЕДОП, разработена от Европейската комисия (<https://ec.europa.eu/tools/espd/nlter?lang=bg>),
чрез маркиране на полетата, които съответстват на поставените от него изисквания, свързани
с лично състояние на участниците и критериите за подбор.

Генерираният файл на еЕЕДОП (espd-request) в xml и pdf формат е на разположение на заинтересованите лица по електронен път в преписката на процедурата на Профила на купувача: http://bdzcargo.bdz.bg/bg/proceduri-po-zop/s-reshenie-9-ot-03092018g-na-upravitelia-na-bdj-tovarni-prevozieood-se-otkri-otkrita-procedura.html

8.2. Участниците зареждат в системата за еЕЕДОП

 (<https://ec.europa.eu/tools/espd/filter?lang=bg>) сваления от Профила на купувача XML файл,
попълват необходимите данни и го изтеглят (espd-response), след което еЕЕДОП следва да се подпише с електронен подпис от съответните лица.

ВАЖНО! Системата за еЕЕДОП е онлайн приложение и не може да съхранява данни, предвид което еЕЕДОП в XML или PDF формат винаги трябва да се запазва и да се съхранява локално на компютъра на потребителя.

8.3. Попълненият от участника еЕЕДОП се предоставя по някои от следните начини:

а/ еЕЕДОП в електронен вид се прилага цифрово подписан на подходящ оптичен носител към пакета документи за участие в процедурата.

б/ чрез осигурен достъп по електронен път до изготвения и подписан електронно еЕЕДОП. В този случай документът следва да е снабден с т.нар. времеви печат, който да удостоверява, че еЕЕДОП е подписан и качен на интернет адреса, към който се препраща, преди крайния срок за получаване на заявленията/офертите.

ВАЖНО! В случаите когато еЕЕДОП е попълнен през системата за еЕЕДОП, при предоставянето му, с електронен подпис следва да бъде подписана версията в PDF .

Подробни указания може да намерите на страницата на Агенция по обществени поръчки <http://rop3-app1.aop.bg:7778/portal/page?_pageid=93,1&_dad=portal&_schema=PORTAL>

РАЗДЕЛ V. КРИТЕРИИ ЗА ВЪЗЛАГАНЕ НА ПОРЪЧКАТА

Критерий за оценка на офертите понастоящата обществена поръчка е „икономически най-изгодна оферта” – качество/цена:

- качество на предложения план за охрана – 70%;

- цена – 30%.

РАЗДЕЛ VI. ИЗИСКВАНИЯ КЪМ ДОКУМЕНТИТЕ ЗА УЧАСТИЕ В

ПРОЦЕДУРАТА

1. ОБЩИ ИЗИСКВАНИЯ

1. При изготвяне на документите всеки участник трябва да се придържа точно към обявените от Възложителя условия.
2. Представянето на оферта задължава участника да приеме напълно всички изисквания и условия, посочени в обявлението и тази документация.
3. Всички документи за участие в процедурата, с изключение на еЕЕДОП, се предоставят на хартиен носител.
4. Всеки участник в процедурата има право да представи само една оферта. Офертата трябва да е попълнена без поправки по нея. Документи с поправки не се разглеждат.

1.5. Не се допуска предлагането на варианти в офертата.

1. По документите не се допускат никакви вписвания между редовете, изтривания или корекции.
2. Всички документи трябва да са валидни към датата на тяхното представяне.
3. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

**1.9**. В процедурата едно физическо или юридическо лице може да участва само в едно обединение.

1. Свързани лица не могат да бъдат самостоятелни участници в настоящата процедура (виж т. 1.3. от Раздел III).

1.11. Участниците могат да посочват в офертите си информация, която смятат за конфиденциална във връзка с наличието на търговска тайна. В тези случаи се прилагат чл. 102 и чл. 42, ал. 5 от ЗОП.

2. ДОКУМЕНТИ ЗА УЧАСТИЕ

Всеки участник трябва да представи:

2.1. Опис на представените документи;

2.2. Единен европейски документ за обществени поръчки (ЕЕДОП) за участника в
съответствие с изискванията на закона и условията на възложителя, а когато е приложимо -
ЕЕДОП за всеки от участниците в обединение, което не е юридическо лице, за всеки
подизпълнител и за всяко лице, чиито ресурси ще бъдат ангажирани в изпълнението на
поръчката, съдържащо информация относно личното състояние и критериите за подбор;

1. Документи за доказване на предприетите мерки за надеждност, когато е приложимо;
2. Документ, от който да е видно правното основание за създаване на обединение за участие в обществената поръчка (когато Участникът е обединение, което не е регистрирано юридическо лице), когато е приложимо - представя се нотариално заверено.
3. Техническо предложение (Приложение № 6), съдържащо:

2.5.1. документ за упълномощаване, когато лицето, което подава офертата, не е законният представител на участника /оригинал или нотариално заверено копие/;

2.5.2. предложение за изпълнение на поръчката (с подпис и печат на представляващия участника с посочване на име и фамилия), изготвено съгласно изискванията на възложителя, съдържащи се в Технически изисквания за изпълнение на поръчката /Приложение № 2 към документацията/ ***за всеки един от обектите, включващо следните четири части:***

***А. Концепция за категоризиране нивото на сигурност на всеки един обект.***

***Б. План за охрана на обекта.***

***В. Схематично изображение на охраната на обект.***

***Г. План за действие при възникване на кризисни ситуации, природни бедствия, аварии, терористични актове и взаимодействие с органите на МВР.(съобразен със спецификата на обекта и дейността на Възложителя).***

**А. Концепцията за категоризиране нивото на сигурност на всеки един обект** трябва да бъде съобразена със спецификата и особеностите за всеки конкретен обект, като се вземат предвид географските особености, заобикалящата инфраструктура и рисковите фактори анализирани при извършените огледи на обектите. Концепцията има за цел да представи на Възложителя подробно визията на Изпълнителя за осъществяване на охранителна дейност в обектите.

**Концепцията да включва следните раздели:**

**А.1.** Определяне на нивото на сигурност на всеки конкретен обект, като обектите да бъдат разделени в три подкатегории, а именно: **висока, средна и ниска степен.**

* **Висока степен означава:** *В обектите се съхранява особено ценни материали или черни или цветни метали, или скрап, или горива, или взривоопасни материали,или ценни книжа, или пари, или складови помещения, съхраняващи ценно имущество или други фактори, въз основа на които участникът мотивирано е определил съответното ниво на сигурност. Обектите се намират в зона с повишена криминогенна среда или в тях са регистрирани множество посегателства.*
* **Средна степен означава:** *Обектите се намират в покрайнините със затруднен достъп или са необитаеми, или други фактори, въз основа на които участникът мотивирано е определил съответното ниво на сигурност. В тях се съхраняват лесно подвижни машини и съоръжения или железопътен подвижен състав /вагони или локомотиви/.*
* **Ниска степен означава:** *Обекти, които са лесно достъпни и/или се намират на територията на градски части, постоянно обитаеми с изградени допълнителни предпазни мерки /огради, решетки, осветление, изградени системи за сигурност/.*

**Наличието дори на един от горепосочените фактори, изброени за съответна степен, изисква квалифицирането на нивото на сигурност за този обект в същата степен.**

**А.2. Представяне на мотиви относно предложената от участника организация на охраната** на всеки от обектите. Участникът трябва да мотивира начина на разположение на постовете, маршрутите на движение на охранителите, разположението на системите за сигурност, включващи мобилни паник бутони и системите за контрол "Бодрост". Представените мотиви следва да докажат, че създадената от участника организация на охраната е съобразена със спецификата на всеки обект и е в съответствие с определеното от него ниво на сигурност.

***Б. Планът за охрана за всеки отделен обект трябва да съдържа:***

***Б.1. Задължителни компоненти, които трябва да включва планът за охрана:***

*- Местонахождение и описание на обекта критични точки в инфраструктурата на обекта.*

*- Организация на охраната на обекта, включваща: брой на заетите лица (посочва се в цяло число) за изпълнение на охраната, брой постове, разпределение и режим на сменност*

*- Графици на работа на охранителния състав*

*- Предвидени обходи на периметъра (периодичност, честота, маршрути)*

*-. Отговорности, функционални задължения на всеки един от ангажираните охранители при изпълнение на дейностите, необходими за изпълнение на поръчката, начин на взаимодействие и комуникация между постовете, както и отговорните за сигурността в обектите, служители на Изпълнителя*

*- Начин на водене на пропускателния режим и контрол на достъпа*

*- Данни за оръжието, което ще бъде използвано на обекта и данни за техническите средства за охрана (средства за принуда и защита, с които всеки охранител ще разполага – производител, модел и други данни)*

*- Организация и мерки за осъществяване на контрол по изпълнение на охраната*

*- Списък на документите, които ще се водят за всеки обект (инструкции, дневници, регистри и др.)*

*- Данни за техническите средства подпомагащи дейността в обекта*

**Б.2. Незадължителни компоненти, които участникът може да включи в представения от него план за охрана:**

 Ако участникът предвижда използването на автопатрули за реакция при необходимост в случай на неизбежна отбрана или крайна необходимост, или за завишаване на мерки за сигурност, следва да посочи:

 **- броят им на територията на страната, местостоянка, обектите на Възложителя, които ще са в обхвата на съответния автопатрул и времето за реакция на автопатрула до всеки един от обектите в обхвата му.**

 Предложението за реакция с автопатрул с цел подпомагане на охраната в обекта, ще бъде оценено, като участника ще получи съответен брой точки съгласно Методика и критерии за оценка Приложение №3 от документацията за участие.

***В. Схематичното изображение на охраната на обекта трябва да съдържа:***

**В.1. Задължителни компоненти:**

На схематичното изображение на всеки конкретен обект трябва да са нанесени териториални граници на охранявания обект. При възможност следва да бъдат отразени териториалните особености на обекта (като сграден фонд, коловозно развитие и др.).

**В.2. Незадължителни компоненти:**

Върху схемата могат да бъдат отразени и разположението на постовете и техните обходи, нанесено разположението стационарните компоненти /*централа и датчици*/ от допълнителните системи за сигурност СОТ, а за мобилните паник бутони да се обозначат в схемата броя и вида /*паник бутон, комуникиращ с основната централа за* СОТ *или индивидуален мобилен GSM паник бутон*/, контролни точки на системата „БОДРОСТ“, както и легенда на обозначенията, сдържащи се на схемата. Незадължителните компоненти, отразени на схемата, ще бъдат оценени съгласно Методика и критерии за оценка Приложение № 3 от документацията за участие.

 **Забележка:** При несъответствие в броя на охранителите, отразени в „Схемата на обекта“ и броя, посочен в Плана за охрана на участника, за меродавен се счита броя на охранителите, съдържащ се в „Плана за охрана“.

 *Г****. План за действие при възникване на кризисни ситуации, природни бедствия, аварии, терористични актове и взаимодействие с органите на МВР /План за действие при кризисни ситуации/. Планът за действие трябва да е съобразен със спецификата на* *обекта и дейността на Възложителя и трябва да съдържа указания за тактиката и начина на действие:***

* При пожар, наводнение, земетресение или друго природно бедствие;
* Откриване на чанти, пакети или багажи със съмнително съдържание
* Незаконни посегателства, включително въоръжен грабеж
* Масови безредици в обект или в близост до него
* Нарушение на обществения ред и спокойствието в обекта
* Анонимно обаждане за поставено взривно устройство и/или отправена заплаха за подготовка на терористичен акт в обекта или в близост до него
* Извършен терористичен акт в обекта или в близост до него
* Време за реагиране и контрол на охранителите при изпълнение на задълженията им, описание на използваните средства за комуникация и техническо оборудване, взаимодействие с органите на МВР и описани взаимовръзки.
	+ 1. Заверено от участника копие на двустранно подписан протокол за извършен оглед (виж раздел ІІ от настоящите „Условия за участие”).

**Забележка:** Органи по чл. 47, ал. 4 от ЗОП: Главна дирекция „Национална полиция”, Изпълнителна агенция „Главна инспекция по труда” и НАП.

**Участникът представя техническото предложение и на електронен носител CD.**

 „Предложението за изпълнение на поръчката" не трябва да съдържа никаква информация, отнасяща се до оферираната в плик "Предлагани ценови параметри" цена. „Предложението за изпълнение на поръчката" е неразделна част от договора.

**2.6. „Ценово предложение", съгласно Приложение № 7**. **Ценовото предложение се поставя в** отделен запечатан непрозрачен плик с надпис „Предлагани ценови параметри" и наименованието на участника.

Забележка: Извън плика „Предлагани ценови параметри" не трябва да е посочена никаква информация относно цената. Участници, които по какъвто и да е начин са включили някъде в офертата си извън плика „Предлагани ценови параметри" елементи, свързани с предлаганата цена (или части от нея), ще бъдат отстранени от участие в процедурата.

1. Предложената цена трябва да включва всички разходи по изпълнение на поръчката в т.ч. всички дължими данъци, такси и други плащания, съгласно данъчното, трудовото и социално-осигурителното законодателство
2. Офертната цена трябва да бъде със закръгление до втория знак след десетичната запетая (до стотинка).
3. При аритметични грешки за меродавно се счита цената за един въоръжен охранител на един месец.
4. Офертната цена не подлежи на промяна за срока на изпълнение на поръчката, освен в предвидените в ЗОП случаи.
5. Цената по договора подлежи на промяна въз основа на допълнително писмено споразумение между страните по договора, на основание чл.116, ал.1, т.1 от ЗОП до размерите, определени в т.2.6.6. и при кумулативно изпълнение на следните условия:

а) минималната работна заплата (МРЗ) за страната бъде увеличена с Постановление на Министерския съвет (ПМС) или друг акт, в размер, който надвишава размера на основното трудово възнаграждение на охранител, посочено във финансовия разчет към ценовото предложение на изпълнителя.

б) изпълнителят удостовери пред Възложителя /с представяне на копия на трудови договори и/или допълнителни споразумения/, че на охранителите, пряко ангажирани с изпълнението на договора, е определено ново индивидуално трудово възнаграждение в размер, равен или по-висок от новия размер на МРЗ.

в) изпълнителят удостовери пред Възложителя / с представяне на копие от ведомост за заплати/, че реално изплаща на охранителите, пряко ангажирани с изпълнението на договора, трудови възнагараждения в размер равен или по-висок от новия размер на МРЗ, определена с ПМС.

г) изпълнителят представи на Възложителя доказателства, че осигурява охранителите, пряко ангажирани с изпълнението на договора върху трудово възнаграждение, равно или по-високо от новия размер на МРЗ.

**2.6.6.** При изпълнение на условията по т.2.6.5., цената по договора се увеличава с размера на следните разлики в стойностите, дължащи се от изпълнителя за заплащане на основното трудово възнаграждение и осигурителни вноски:

а) Разликата между стария размер на основното трудово възнаграждение на охранителите, пряко ангажирани с изпълнението на договора за обществена поръчка и размер на същото, равен на новия размер на МРЗ.

б/ Разликата между стария размер на осигурителните плащания за сметка на работодателя и осигурителните плащания за негова сметка, изчислени върху основно трудово възнаграждение, равно на новия размер на МРЗ.

**2.6.7.** При последващи увеличения на МРЗ, за нови промени на цената на договора, се спазват принципите и условията по т.2.6.6 и т.2.6.5., като разликите между размерите на стойностите, дължащи се от изпълнителя за заплащане на основното трудово възнаграждение и осигурителните вноски, се изчисляват на база на стойностите по съответното преходно допълнително споразумение, сключено на основание т.2.6.5., спрямо новия размер на МРЗ.

3. ИЗИСКВАНИЯ КЪМ ДОКУМЕНТИТЕ

1. Всички документи, представени във вид на копия, трябва да бъдат заверени „Вярно с оригинала", име, фамилия, подпис на представляващия участника. Документи, които се изисква да бъдат представени в оригинал, не се представят като копия.
2. Документите по т.2.1, т.2.4, т.2.5, б. „б" и т.2.6 се подписват само от лица с представителна власт, посочени в документа, удостоверяващ актуалното правно състояние на участника, или от упълномощени за това лица. Във втория случай се изисква да се представи пълномощно в оригинал, съдържащо изрично изявление, че упълномощеното лице има право да подписва документи, включително офертата, и да представлява участника в процедурата.
3. Всички документи, свързани с участието в процедурата, следва да бъдат на български език. Ако са приложени документи на чужд език, те трябва да са придружени с превод на български език.

4. ПОДАВАНЕ

Документите, свързани с участието в процедурата и систематизирани съобразно посочените по-горе изисквания, се представят в запечатана непрозрачна опаковка, върху която се посочват:

* Наименованието на Участника, включително участниците в обединението, когато е приложимо;
* Адрес за кореспонденция, телефон, факс и/или e-mail;
* Наименованието на обществената поръчка

5. МЯСТО И СРОК ЗА ПОДАВАНЕ НА ДОКУМЕНТИТЕ ЗА УЧАСТИЕ В ПРОЦЕДУРАТА

1. Желаещите да участват в процедурата за възлагане на обществената поръчка подават Документите, свързани с участието в процедурата, лично или от упълномощено лице, или чрез пощенска или друга куриерска услуга с препоръчана пратка с обратна разписка на адрес гр. София, ул.”Иван Вазов” №3, "БДЖ – Товарни превози" ЕООД, Деловодство.
2. Крайният срок за подаване на офертите е посочен в обявлението за възлагане на обществената поръчка.
3. Всеки участник следва да осигури своевременното получаване на офертата от възложителя.
4. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост или в прозрачна опаковка. Тези оферти се връщат незабавно на участниците, като обстоятелствата се отбелязват във входящия регистър.
5. Когато към 16:45 часа на датата, определена като краен срок за получаване на оферти, пред деловодството на "БДЖ-Товарни превози" ЕООД все още има чакащи лица, те се включват в списък, който се подписва от представител на Възложителя и от присъстващите лица. Офертите на лицата от списъка се завеждат в регистъра, като не се допуска приемане на оферти от лица, които не са включени в списъка.

РАЗДЕЛ VII. РАЗГЛЕЖДАНЕ, OЦЕНКА И КЛАСИРАНЕ НА ОФЕРТИТЕ

1. ОТВАРЯНЕ НА ОФЕРТИТЕ

1. Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване.
2. Офертите се отварят в часа и на датата, посочени в Обявлението за обществената поръчка в сградата на "БДЖ-Товарни превози" ЕООД, гр. София, ул. „Иван Вазов"№3. При промяна на датата и часа на отваряне на офертите участниците се уведомяват чрез Профила на купувача към обществената поръчка http://bdzcargo.bdz.bg/bg/proceduri-po-zop/s-reshenie-9-ot-03092018g-na-upravitelia-na-bdj-tovarni-prevozieood-se-otkri-otkrita-procedura.html, най-малко 48 часа преди новоопределения час.
3. Представител на участник се допуска след удостоверяване на неговата самоличност и представяне на съответното пълномощно.
4. Присъстващите представители вписват имената си и се подписват в изготвен от комисията присъствен лист, удостоверяващ тяхното присъствие.

2. ДЕЙСТВИЯ НА КОМИСИЯТА ПРИ ОТВАРЯНЕ НА ОФЕРТИТЕ

1. Комисията отваря по реда на тяхното постъпване запечатаните непрозрачни опаковки и оповестява тяхното съдържание, като проверява за наличието на отделен запечатан плик с надпис „Предлагани ценови параметри".
2. Най-малко трима от членовете на комисията подписват техническото предложение и плика с надпис „Предлагани ценови параметри"
3. Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри". С това публичната част от заседанието на комисията приключва и комисията продължава своята работа на закрито заседание.

3. ПОДБОР НА УЧАСТНИЦИТЕ. РАЗГЛЕЖДАНЕ И ОЦЕНКА НА ТЕХНИЧЕСКИТЕ ПРЕДЛОЖЕНИЯ

1. Комисията разглежда документите по т. 2.2 - 2.4 от Раздел VI за съответствие с изискванията към личното състояние и критериите за подбор и съставя протокол.
2. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по т. 3.1 и изпраща протокола на всички участници в деня на публикуването му в профила на купувача.
3. В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов еЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти. Възможността по т. 3.3 се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

3.4. Когато промените по т. 3.3 се отнасят до обстоятелства, различни от посочените по
чл.54, ал.1, т.1, 2 и 7 и чл.55, ал.1, т.5 от ЗОП, новият еЕЕДОП може да бъде подписан от
едно от лицата, които могат самостоятелно да представляват участника.

3.5. След изтичането на срока по т.3.3 комисията пристъпва към разглеждане на
допълнително представените документи относно съответствието на участниците с
изискванията към личното състояние и критериите за подбор.

3.6. На всеки етап от процедурата комисията може при необходимост да иска разяснения за
данни, заявени от участниците, и/или да проверява заявените данни, включително чрез
изискване на информация от други органи и лица.

1. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.
2. Комисията разглежда техническите предложения на допуснатите участници и проверява съответствието на предложенията с предварително обявените условия.

4. ОТВАРЯНЕ НА ЦЕНОВИТЕ ПРЕДЛОЖЕНИЯ

4.1. Датата, часът и мястото на отваряне на ценовите предложения се обявява чрез
съобщение в профила на купувача не по-късно от два работни дни преди датата на
отваряне.

4.2. На отварянето могат да присъстват лицата по т. 1.1 от същия раздел. Комисията отваря
ценовите предложения и ги оповестява.

4.3. Комисията не отваря ценовото предложение на участник, чието техническо
предложение не отговаря на предварително обявените условия.

5. ОЦЕНКА НА ОФЕРТИТЕ И КЛАСИРАНЕ НА УЧАСТНИЦИТЕ

**5.1**. Настоящата обществена поръчка се възлага въз основа на икономически най-изгодната оферта. Икономически най-изгодната оферта се определя чрез Методика за определяне на комплексната оценка на офертите - Приложение № 3.

**5.2**. На оценка по определения в документацията критерий подлежат само офертите на участниците, които не са отстранени от участие в процедурата, поради несъответствие с нормативните изисквания и условията от документацията за участие.

**5.3**. Назначената от възложителя комисия съставя протокол за извършване на подбора на участниците, разглеждането, оценката и класирането на офертите, който се утвърждава от възложителя по реда на чл.106 от ЗОП. В 10-дневен срок от утвърждаване на протокола възложителят издава решение за определяне на изпълнител или за прекратяване на процедурата. В горепосочените решения се посочва връзка към електронната преписка в профила на купувача, където са публикувани протоколите на комисията и същите се изпращат в един и същи ден на участниците и се публикуват в профила на купувача.

РАЗДЕЛ VIII. ГАРАНЦИЯ ЗА ИЗПЪЛНЕНИЕ. ДОГОВОР ЗА ОБЩЕСТВЕНА ПОРЪЧКА

1. ГАРАНЦИЯ ЗА ИЗПЪЛНЕНИЕ

1.1 Гаранцията за изпълнение на договора за обществената поръчка е в размер на 5% (пет процента) от стойността на договора без ДДС.

Гаранцията за изпълнение на договора се представя в една от следните форми:

A. Депозит на парична сума по следната банкова сметка на Възложителя:

Банка:УниКредит Булбанк АД, гр. София,

Банков код BIC: UNCRBGSF

IBAN: BG02 UNCR 7000 1501 0062 61

Б. Банкова гаранция, издадена в полза на Възложителя;

B. Застраховка, която обезпечава изпълнението чрез покритие на отговорността на
изпълнителя.

**1.2.** В случай на банкова гаранция изпълнителят се задължава да поддържа валидността на гаранцията за изпълнение на договора в пълния й размер за срок от най-малко 30 /тридесет/ дни след изтичане на срока на договора.

**1.3.** Застраховката, която обезпечава изпълнението чрез покритие на отговорността на изпълнителя, трябва да бъде със срок на валидност най-малко 30/тридесет/ дни след изтичане срока на договора. Възложителят следва да бъде посочен като трето ползващо се лице по тази застраховка.

1. Определеният изпълнител избира свободно формата на гаранцията за изпълнение на договора за обществена поръчка.
2. Ако избраният изпълнител избере да предостави банкова гаранция или застраховка, то тя трябва да бъде безусловна, неотменима и изискуема при първо писмено поискване, в което възложителят заяви, че изпълнителят не е изпълнил задължение по договора за възлагане на обществената поръчка.
3. В случай, че гаранцията за изпълнение е предоставена под формата на банкова гаранция, банковата гаранция трябва да бъде издадена от банка, лицензирана да извършва дейност на територията на държава-членка на Европейския съюз или от банка с инвестиционен рейтинг, присъден от агенциите за кредитен рейтинг, регистрирани или сертифицирани в съответствие с Регламент (ЕО) № 1060/2009 на Европейския парламент и на Съвета от 16 септември 2009 г. относно агенциите за кредитен рейтинг.
4. Когато гаранцията е представена под формата на парична сума или банкова гаранция, то тогава тя може да се предостави от името на изпълнителя за сметка на трето лице - гарант.
5. Ако избраният изпълнител избере да изпълни задълженията си за предоставяне на гаранция за изпълнение чрез сключване на застраховка, той трябва да предостави валидна застрахователна полица, която покрива единствено рисковете, свързани с реализацията на договора, и не може да бъде използвана за обезпечаване на отговорността на изпълнителя по друг договор. Възложителят следва да бъде посочен като трето ползващо се лице по тази застраховка (бенефициер), която трябва да отговаря на следните изисквания:

- Да е влязла в сила;

- да обезпечава изпълнението на този Договор чрез покритие на отговорността на ИЗПЪЛНИТЕЛЯ;

- да бъде със срок на валидност за целия срок на действие на Договора плюс 30 (тридесет) дни след изтичането му.

- Заплащането на суми следва да се извършва след подаване на писмено искане от ползващото лице към Застрахователя, което искане да е придружено единствено с декларация, че ИЗПЪЛНИТЕЛЯТ не е изпълнил задълженията си съгласно условията на договора, сключен с ВЪЗЛОЖИТЕЛЯ.

- Не се допуска застраховката да съдържа клаузи за отложено или разсрочено плащане на застрахователните суми.

- По застраховката не трябва да се прилага самоучастие на застрахования.

- При противоречие между сключената застрахователна полица и Общите условияи/или Специалните условия на застрахователя, следва договорените условия в полицата да са с предимство пред Общите условия и/или Специалните условия на застрахователя;

- За доказване валидността на застраховката, изпълнителят следва да представи документ за платена застрахователна премия – копие, заверено „вярно с оригинала”. Застрахователната премия следва да бъде платена еднократно при сключване на застраховката.

Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

 Застраховката по т.1.2, буква „В" следва да бъде направена при застраховател, който е местно лице или е установен в държава член на ЕС, или в страна по споразумението за Европейското икономическо пространство, или в Конфедерация Швейцария, или при друг застраховател, който съгласно действащото законодателство може да осъществява застрахователна дейност на територията на Република България.

**1.9.** Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

1. Разходите по откриването и поддържането на гаранцията са за сметка на Изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата процедура.
2. Възложителят освобождава гаранцията, без да дължи лихви за периода, през който средствата законно са престояли при него.
3. Условията и сроковете за задържане или освобождаване на гаранцията за изпълнение, както и срокът за плащане са уредени в проекта на договор за възлагане на обществената поръчка.

2. СКЛЮЧВАНЕ НА ДОГОВОР

2.1. След влизане в сила на решението за определяне на изпълнител, възложителят отправя покана до участника, определен за изпълнител, за сключване на договор.

* Преди сключването на договора, възложителят изисква от участника, определен за изпълнител да:

2.1.1. изпълни задължението си по чл.67, ал.6 от ЗОП като представи актуални документи, удостоверяващи липсата на основанията за отстраняване от процедурата, както и съответствието с поставените критерии за подбор, както следва:

 а) за обстоятелствата по чл.54, ал.1, т.1 от ЗОП (вж. т. 3.1.1, б. „а" от раздел III)

* свидетелство за съдимост или код за достъп до електронно свидетелство за съдимост в страницата на Министерство на правосъдието - ;

б) за обстоятелството по чл.54, ал.1, т.3 от ЗОП (вж. т. 3.1.1, б. „в" от раздел III) -
удостоверение от органите по приходите и удостоверение от общината по седалището на
възложителя и на участника;

в) за обстоятелството по чл.54, ал.1, т.6 и чл.56, ал.1, т.4 от ЗОП (вж. т. 3.1.1, б. „е"
от раздел III) - удостоверение от органите на Изпълнителна агенция "Главна инспекция по
труда";

г) за обстоятелствата по чл.55, ал.1, т. 1 от ЗОП (вж. т. 3.1.5 от раздел III)

 - удостоверение, издадено от Агенцията по вписванията;

 д) декларация по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС);

 Документите от а) до д) се представят в оригинал или нотариално заверени копия.

е) заверено копие на валиден лиценз за извършване на охрана на имущество на физически и юридически лица съгласно Закона за частната охранителна дейност (ЗЧОД) или валидно удостоверение съгласно ЗЧОД (за чуждестранните участници), или еквивалент, разрешаващо на участника да извършва охранителна дейност с териториален обхват, включващ местонахождението на обектите по настоящата поръчка, посочен в Част IV „Критерии за подбор“, раздел А „Годност“, „Вписване в съответен професионален регистър“ на еЕЕДОП.

ж) заверено копие на валидно разрешение или еквивалент за съхранение, съгласно Закона за оръжията, боеприпасите, взривните вещества и пиротехническите изделия /ЗОБВВПИ/, като минималното количество е не по-малко от 66 /шестдесет и шест/ броя огнестрелно оръжие негова собственост, посочен в Част IV „Критерии за подбор“, раздел А „Годност“, „За поръчки за услуги: необходимо е специално разрешение“ на еЕЕДОП.

 з) заверено копие на годишен финансов отчет или някоя от съставните му части за последния приключил годишен период, когато публикуването им се изисква от законодателството на държавата, в която участникът е установен или справка за оборота, реализиран от охранителна дейност, посочен в Част IV „Критерии за подбор“, раздел Б „Икономическо и финансово състояние“ на еЕЕДОП.

и) заверени копия на доказателства за изпълнени три договора/услуги, посочени в Част IV: „Критерии за подбор“, Раздел В: „Технически и професионални способности“ на еЕЕДОП;

к) заверено копие на валиден сертификат за внедрена система за осигуряване на качеството, съгласно стандарт EN ISO 9001 или еквивалент, посочен в Част IV: Критерии за подбор, буква Г: „Схеми за осигуряване на качеството и стандарти за екологично управление“ на еЕЕДОП;

 л) заверено копие на застраховка "Гражданска отговорност" за нанесени имуществени и неимуществени вреди при осъществяване на охрана с огнестрелно оръжие, съгл. чл.94, ал.2 от Закона за оръжията, боеприпасите, взривните вещества и пиротехническите изделия, за срока на договора;

 м) заверено копие на валиден сертификат по стандарт EN ISO/IEC 27001 „Информационни технологии. Методи за сигурност. Системи за управление на сигурността на информацията. Изисквания“ или еквивалент;

 н) справка от НАП за наличието на наети на трудов договор 288 броя охранители, към датата на подаване на офертата – заверено копие от участника.

 о) заверено копие на индивидуална лицензия за изграждане, поддържане и използване на обособена далекосъобщителна подвижна мрежа за територията на обектите, издадена от Комисия за регулиране на съобщенията или заверено копие на сключен договор с мобилен оператор;

 п) списък на автопатрули – модел автомобил, регистрационен №. – в оригинал, подписан от законният представител на участника*, в случай, че ще използва;*

 р) списък на ръководните служители и на лицата, оправомощени да подписват констативните и допълнителните протоколи за всеки обект, съдържащ: трите имена, телефони, адреси за контакти и факс за уведомление от страна на възложителя;

 с) списъци на охранителите за всеки обект с трите имена.

Документите се представят и за подизпълнителите и третите лица, ако има такива, при условията на чл.65, ал.4 и чл.66, ал.2 от ЗОП.

2.1.2. представи определената гаранция в размер на 5 % (пет процента)за изпълнение на договора;

Забележка: В случай, че някои от горните документи вече са били представени или са служебно известни или могат да бъдат осигурени чрез пряк и безплатен достъп до националните бази данни на държавите членки, същите не се представят.

2.2.. Когато участникът, избран за изпълнител, е чуждестранно лице, той представя
съответния документ по т.2.1.1, б."а"-"г", издаден от компетентен орган, съгласно
законодателството на държавата, в която участникът е установен. Когато в съответната
държава не се издават документи за посочените обстоятелства или когато документите не
включват всички обстоятелства, участникът представя декларация, ако такава декларация
има правно значение съгласно законодателството на съответната държава. Когато
декларацията няма правно значение, участникът представя официално заявление,
направено пред компетентен орган в съответната държава.

* Когато в държавата, в която участникът е установен, не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно закона на държавата, в която е установен.
* Когато клетвената декларация няма правно значение според съответния национален закон, участникът представя официално заявление, направено пред компетентен орган в държавата, в която той е установен.
* Когато участникът е обединение, документите се представят при спазване на изискванията на чл.59, ал.6 от ЗОП.
* Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ на създаденото обединение. В случай, че обединението се състои от чуждестранни физически и/или юридически лица, те представляват еквивалентен документ за регистрация от държавата, в която са установени.

2.3. Възложителят не сключва договор, когато участникът, класиран на първо място:

1. откаже да сключи договор. За отказ от сключване на договор се приема и неявяването на уговорената дата за сключване на договор, освен ако неявяването е по обективни причини, за което Възложителят е уведомен своевременно;
2. не изпълни някое от условията по т. 2.1 от раздел VІІІ, или
3. не докаже, че не са налице основания за отстраняване от процедурата.
4. В случаите по т.2.3 Възложителят прекратява процедурата или изменя влязлото в сила решение в частта за определяне на изпълнител и с мотивирано решение определя втория класиран участник, ако има такъв, за изпълнител.
5. Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката.

РАЗДЕЛ IX. ДРУГИ УКАЗАНИЯ

1. Участниците получават неограничен, пълен, безплатен и пряк достъп до документацията
на адрес: http://bdzcargo.bdz.bg/bg/proceduri-po-zop/s-reshenie-9-ot-03092018g-na-upravitelia-na-bdj-tovarni-prevozieood-se-otkri-otkrita-procedura.html, раздел „Профил на купувача".

1. Лицата могат да поискат писмено от възложителя разяснения по решението, обявлението и документацията за обществената поръчка до 10 дни преди изтичане на срока за получаване на офертите.

Разясненията се публикуват в профила на купувача на Възложителя в 4-дневен срок от получаване на искането, но не по-късно от 6 дни преди срока за получаване на офертите. В разяснението не се посочва лицето, направило запитването.

1. ОБМЕН НА ИНФОРМАЦИЯ
2. До приключване на процедурата за възлагане на обществената поръчка не се позволява размяна на информация по въпроси, свързани с провеждането й, освен по реда, определен в ЗОП и в документацията, между заинтересовано лице, участник или техни представители и:

а) органите и служители на възложителя, свързани с провеждането на процедурата;

б) органите, длъжностните лица, консултантите и експертите, участвали в
изработването и приемането на документацията.

1. Органите, длъжностните лица, консултантите и експертите, имащи отношение към провеждането на процедурата, нямат право да разгласяват информация относно извършваните от тях действия по или във връзка с откритата процедура, освен в случаите и по реда, определени с документацията.
2. Възложителят на обществената поръчка уведомява всеки участник, за всяко свое решение, имащо отношение към неговото участие в процедурата в тридневен срок от издаването им.
3. Решенията по т.3.3 се изпращат:
4. на адрес, посочен от участника;

а) на електронна поща, като съобщението, с което се изпращат, се подписва с
електронен подпис или

б) чрез пощенска или друга куриерска услуга с препоръчана пратка с обратна разписка;

1. по факс.
2. Избраният от възложителя начин трябва да позволява удостоверяване на датата на получаване на решението.
3. Когато решението не е получено от участника по някой от начините, посочени в т. 3.4, възложителят публикува съобщение до него в профила на купувача. Решението се смята за връчено от датата на публикуване на съобщението.
4. Всяко решение на възложителя в процедурата за възлагане на обществената поръчка до сключването на договора подлежи на обжалване относно неговата законосъобразност пред Комисията за защита на конкуренцията.

4. ПОДАВАНЕ НА ЖАЛБА

4.1. Жалба може да подаде всяко заинтересовано лице в 10-дневен срок от уведомяването му
за съответното решение, а ако не е уведомено - от датата на узнаването или от датата, на
която е изтекъл срока за извършване на съответното действие.

4.2. Жалба се подава едновременно до Комисията за защита на конкуренцията и до
възложителя.

5. Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в Република България:

* Относно задълженията, свързани с данъци и осигуровки:

Национална агенция по приходите: Информационен телефон на НАП - 0700 18 700; интернет адрес: [www.nap.bg](http://www.nap.bg)

* Относно задълженията, свързани със закрила на заетостта и условията на труд:

Министерство на труда и социалната политика: София 1051, ул. Триадица №2, Телефон: 02/ 8119 443, Интернет адрес: <http://www.mlsp.government.bg>. Изпълнителна агенция „Главна инспекция по труда": София 1000, бул. Дондуков №3, тел.: 02 8101759; 0700 17670; e-mail: secridirector@gli.government.bg 7. За въпроси, свързани с провеждането на процедурата и подготовката на офертите от участниците, които не са разгледани в документацията, се прилагат разпоредбите на Закона за обществените поръчки и Правилника за прилагане на ЗОП.